Den Vest-Sjællandske Avis, 1821-06-16
Oversigt over Dagens udenlandske Nyeheder. J det Engelske Underhuses Møde den 28de Mai omdannede Huset sig til en Tillægs-Committee for at bestemme forskiellige blandede Udgifter til Regieringens Disposition; hvoriblandt der var en Post paa 280,000 Pd. Sterling af tilfældige Udgifter, og hvori der vare indbefattede 46,000 Pd. til Procesomkostninger imod Dronningen. Hr. Bennet traadte nu frem og ivrede i de heftigste Udtryk imod at bevilge denne Pengesum; da han kaldte denne Proces en af de sletteste, uoverlagteste, skammeligste, grusomste, ondskabsfuldeste og æreløseste Handlinger, som nogensinde har vanæret Landet og han foreslog, at Processens Omkostninger skulde udredes af Ministernes faste Eiendomme. Skatkammerkantsleren svarede nu herpaa; men talte saa sagte, at man ikke kunde ret høre hvad han sagde, og retfærdiggjorte Ministernes Forhold. Nu tog Hr. Hume til Orde, understøttede Hr. Bennets Jndsigelser og sagde: at han havde talt om denne Sag med megen Moderation og foreslog, at ifald den afdøde Konge ikke havde gjort noget Testamente, saa kunde hans Efterladenskab anvendes til at betale disse Udgifter. - J Møderne den 30te og 31te Mai blev Grampound Billen antaget med den af Overhuset foreslagne Forandring. Hr. BennetsForslag, at ingen Embedsmænd maatte herefter udnævnes til Parlamentslem blev forkastet; ligeledes Hr. Broughams Jndsigelser imod det nye oprettede constitutionelle Selskab hvis Formaal er, at anlægge Processer imod Forfatterne af politiske og religiøse Pasqviller. Udgiveren af det bekiendte Søndagsblad er bleven dømt til Tugthuusstraf paa et Aar, formedelst en Libel, som det indeholder imod Underhuset; og Udgiveren af Bladet Western, Luminary, som havde tilladt sig de meest fornærmede Udeladelser mod Dronningen, er bleven dømt til en Fængselstraf paa 8 Maaneder; Kronens General-Fiskal førte i Kongens Navn Processen imod ham. - En Præst ved Navn Blacas, som nyelig har tilladt sig fra Prædikestolen at beskylde Dronningen for Ægteskabsbrud, er ogsaa sat under Action. Hr. Brougham sagde i den Anledning som hendes Advocat, at Hs. Majestæt var villig til, naar det paafordredes, at møde for Retten og aflægge Eeden paa sin Uskyldighed, naar man blot kunde antage at hun ikke derved bortgav noget af sin Værdighed. Lord-Overdommeren erklærede: at Sagen var af meget Vigtighed, og udenfor al Exempel; hvorfore man maatte betænke sig vel inden man afgav nogen Kiendelse. – Den bekiendte Lord Erskine som i Fior tog saa ivrigt Dronningen i Forsvar i Overhuset, har selv havt den Ubehagelighed, at han har maattet anklage sin Kone for Ægteskabsbrud, imidlertid har han dog nu taget sin Anklage tilbage, erklæret hende for uskyldig, og blot separeret sig fra hende. - Der gives for nærværende Tid ingen Gienstand, hvormed man meere beskiæftiger sig i London end med Tilberedelserne til Kongens Kronning og de offentlige Blade ere fulde med Beskrivelser og Kronnings=Klædernes Pragt og Udseende. – Den besynderlige Omstændighed er mødt ved Hoffet, at to Herrer have listet sig til at blive slagne til Riddere af Kongen imellem flere andre. Det er besynderligt nok, at det berettes, at siden de engang, endskiøndt uretmæssigen, have erholdt denne Værdighed saa kan den ikke meere fratages dem. - Der lader sig nu igien paa nye see de saakaldte Pigeurs paa Gaderne i London. Nyelig har et saadant Menneske saaret en ung Dame i Tusmørket med et skarpt Jnstrument, og samme Aften blev en Barnepige ligeledes anfaldet og stukket i Læben. - Det er vel sandt, at et Skib er kommen fra Alexandria til Maltha, som havde Pesten ombord; men denne har dog ikke udbredet sig til Øen selv som Rygtet sagde; men alt dets Jnventarium er bleven opbrændt. General Morillo veed med kraftfuld Haand at vedligeholde Roligheden i Madrid, da 300 Mennesker samlede sig nyeligen uden for den politiske Chefs Hr. Barandas Huus, som gandske handler i Overeensstemmelse med Morillo, saa tog denne saadanne eftertrykkelige Forholdsregler, at disse Menneskers onde Hensigter bleve forhindrede; han har ladet alle Personer forviise Hovedstaden, som ikke have nogen Forretninger i samme. Hans Plan bliver iværksat at 12000 Mand blive trukne sammen ved Madrid under hans Befaling. Jmidlertid har han mange Modstandere, selv i de Cortes Forsamling, og paa Don Moreno Guerras Forslag i Mødet den 6te Mai, besluttede denne at tage i Overveielse, om ikke Krigsministeren skulde sættes under Anklage, fordi han havde foreslaget Morillo til Generalcapitain i Castilien, førend han efter Lovene havde aflagt Regnskab for sin Administration i Amerika. Jmidlertid soutinerer Morillo sig i sin Jndflydelse og Qviroga og Riego synes at træde tilbage som i Skygge for ham. Riego, sig er en Corresponden fra Madrid, er en smuk livfuld Mandpaa noget over 30 Aar, af et aandrigt Udseende og er begavet med megen Veltalenhed. Qviroga er alvorlig og stille, og har ikke et saa fordeelagtigt Udseende. Det er mærkeligt nok, at man i Havanna, hvor man interesserede sig saa overordentlig levende for den Spanske Statsforandring, nu er saa overmaade misfornøiet med de Cortes Beslutninger. Præsidenten for de Cortes Forsamling har erklæret to Jøder fra Brüssel, at Personer af en fremmed Troesbekiendelse kunne meget gierne kjøbe faste Eiendomme i Spanien, naar de blot afholde sig fra paa en udvortes Maade at bekiende sig til deres Religion og de kun ikke forstyrre den katholske Religions Udøvelse. Det Forslag er gjort i de Cortes Forsamling, at Jnqvisitions=Akterne skulle udleveres til de Personer, som de angaae, enten for at forlange Satisfaction eller for at bevise Uretfærdigheden i den anvendte Fremgangsmaade. De Cortes have i Mødet den 21de Mai med en Majoritet af 123 Stemmer nedsat Tienderne til det Halve, men som da ogsaa skulle anvendes allene til at lønne Geistligheden imod at denne betaler til Staten aarlig 30 Millioner Realer. - Cardinal Erkebiskoppen af Toledo har ladet et Hyrdebrev oplæse i alle Kirkerne i Madrid, hvori han formaner til Fred og Orden.